วันอาทิตย์ที่อบอุ่น ณ นิวอิงแลนด์ตอนใต้
รอบสุดท้ายของรายการทราเวลเลอร์ส นี่คือหลุมที่ 18 ครับ
เพอร์เฟกต์เลยพวก
คีแกนเรียกที่นี่ว่ารายการใหญ่ที่ห้า หนุ่มนิวอิงแลนด์ เขาโตที่เวอร์มอนต์
เขามาดูรายการนี้ตั้งแต่ยังเป็นเด็ก
และฝันว่าสักวันเขาจะได้มาแข่งกอล์ฟที่นี่
ที่หลุมสุดท้ายนี้เขาจะทำได้ไหม
ต้องได้อยู่แล้ว!
แบรดลีย์มีโอกาสแล้ว ผู้ชมก็รู้ดี
ใช่ ผู้ชมเริ่มจะเชื่ออย่างนั้นแล้ว
คีแกน แบรดลีย์กำลังมีฟอร์มการเล่น ที่ดีที่สุดในชีวิตครั้งหนึ่ง
นี่เหมือนไรเดอร์คัพระดับย่อมๆ เลย
ยิ่งคีแกน แบรดลีย์เล่นได้ดีแค่ไหน
คำถามนั้นก็จะยิ่งจริงจังมากขึ้น
เขาจะเป็นกัปตันที่ลงเล่นไรเดอร์คัพไหม
แบรดลีย์จะชนะถ้าพัตต์ลง
แต่ถ้าวืด เขาก็ต้องแข่งเพลย์ออฟสามคน
คีแกนคืนฟอร์มได้อย่างน่าเหลือเชื่อจริงๆ!
นี่จริงใช่ไหมเนี่ย
แล้วจะไม่อยากให้ชายคนนี้ เล่นในทีมไรเดอร์คัพได้ไง
คีแกน แบรดลีย์ พัตต์เมื่อกี้ลุ้นจริงๆ
และถ้าอยู่ในรายการอย่างไรเดอร์คัพ มันคงจะลุ้นแบบตัวโก่งเลย
เริ่มเชื่อหรือยังล่ะคะว่า คุณจะช่วยเติมเต็มให้กับทีมนี้ได้
อเมริกาสู้ๆ
จิม กลับไปที่คุณค่ะ
คีแกน แบรดลีย์กำลังลำบากครับ เรื่องที่เขาต้องตัดสินใจมันยาก
มันท้าทาย ผมเชื่อว่ามันท้าทายสำหรับเขา
เขาอยู่ในสถานการณ์และสภาพความคิดที่ต่างไป
จากที่กัปตันไรเดอร์คัพคนไหนๆ จะเคยเป็น
ลองคิดว่าคุณเป็นกัปตัน ที่มองผู้เล่นคนหนึ่งแบบเป็นกลาง
เขาคือที่แปดของโลก อันดับก็พุ่งขึ้นเรื่อยๆ
คงจะขึ้นไปเป็นที่ห้าที่หกเลย
เขาได้ที่แปดที่พีจีเอ ที่เจ็ดที่เมโมเรียล
แถมเพิ่งชนะทราเวลเลอร์ส
แล้วริช ผู้ชมเอาใจช่วยเขาหรือเปล่า
เขาทำผู้ชมตื่นเต้น เรียนที่เซนต์จอห์น
- รู้จักเบธเพจแบล็กดีสุดๆ - เขามีกองเชียร์ของเขา ถูกไหม
- ผมคงพิจารณาหมอนี่แบบจริงจัง - คุณจะต้อง… คือแบบ…
เรื่องนี้มันเปลี่ยนหลายอย่างไปเลย
เพื่อไม่ให้ทีมเราเสียผลประโยชน์ ผมต้องคิดเรื่องลงเล่นเอง
ถ้าเกิดมันช่วยเราได้น่ะนะ
ก็ไม่รู้หรอกว่ามันจะช่วยไหม หรือผมจะลงไหม
แต่ผมจะทำสิ่งที่ผมคิดว่าดีกับทีมที่สุด
(ฟูล สวิง) (4)
(ตอน 3) (ช็อตสร้างประวัติศาสตร์)
(นิวยอร์ก) (นิวยอร์ก)
- เป็นไงบ้าง - สบายดี
- ดูคุณเล่นสนุกดี - ขอบคุณ
จะถามใช่ไหมว่าผมจะลงเล่นไหม นั่นคำถามต่อไปสินะ
หน้าคุณมันฟ้อง คำถามต่อไปแน่
ไม่ๆ ผมรู้ว่าคุณจะเลือกทางที่ถูก
- ขอบคุณมาก - อืม ผม…
(พีจีเอแห่งอเมริกา)
ใครๆ ก็เอาแต่พูดเรื่องที่ผมจะเป็นกัปตันที่ลงเล่น
แต่กฎข้อหนึ่งของผมคือ ถ้าผมชนะไม่ได้ เรื่องนี้ก็ไม่ต้องคิดเลย
แต่แล้วที่ทราเวลเลอร์ส วินาทีนั้นมันทำให้ผมคิด
"ผมจะปิดกั้นตัวเองเกินไปไม่ได้"
"ผมต้องเตรียมพร้อมไว้เผื่อว่าจะต้องเล่น"
มีหลายอย่างในชีวิตคู่ของเรา ที่เรารู้ได้โดยไม่ต้องพูดออกมา
ชัยชนะที่ทราเวลเลอร์สมันแบบว่า "โอเค เราอาจต้องเริ่มคิดแล้ว
ถึงความเป็นไปได้ที่มันจะเป็นแบบนั้น"
คุณมีโอกาสจะเป็นกัปตันที่ลงเล่นเป็นครั้งแรกใน…
น่าจะ 62 ปีได้แล้วมั้ง นับจากครั้งสุดท้ายที่เกิดขึ้นในไรเดอร์คัพ
ถ้าคุณลองคิดว่า อะไรทำให้คีแกน แบรดลีย์เป็นผู้นำชั้นยอด
มันก็คือสิ่งเดียวกับที่ทำให้เขา เป็นสุดยอดผู้เล่นมาทั้งชีวิต
ไม่มีใครรักชัยชนะเท่าเขา
เขามาจากภาคตะวันออกเฉียงเหนือ
และมีปมฝังใจว่าตัวเองด้อยกว่ามาทั้งชีวิต
ไม่ว่าเขาจะคิดไปเองหรือไม่ แต่นั่นคือสไตล์การเล่นเขา
คนมองข้ามเขาไปตลอด ใครๆ ก็กังขาฝีมือเขาตลอด
และเขาก็อยากตอบรับคำท้านั้นตลอด
คีแกน แบรดลีย์รักการเป็นตัวแทน ของภาคตะวันออกเฉียงเหนือกว่าใคร
ตอนได้รับหน้าที่นี้และยังไม่มีรองกัปตันสักคน
การคิดจะลงเล่นเองมันเพ้อเจ้อ
ตอนนี้ผมมีคนกลุ่มหนึ่ง
ที่สามารถก้าวเข้ามาทำหน้าที่กัปตันได้ทุกเมื่อ
ถ้าเกิดผมต้องลงเล่น
ผมคงจะพึ่งพาพวกเขาเยอะ
หน้าที่กัปตันของคีแกน แบรดลีย์ อาจโหดหินที่สุดเท่าที่เคยมีมา
วางมือทั้งสองข้างเอาไว้บนไม้ได้ไหม
ใช่ครับ อีกสองรูปนะ
นอกจากเขาจะต้องห่วงเกมของตัวเองแล้ว
เขายังต้องดูคนอื่นๆ เล่นด้วย
เพื่อประเมินว่าใครควรได้เป็น หกตำแหน่งสุดท้ายในทีมเขา
และตอนนี้ตัวเลือกดีๆ ก็มีเยอะมาก
กอดแน่นๆ เลยนะ
เขาอยากได้คนที่มีไฟ
อยากได้คนที่ไม่หวั่นในช่วงเวลาสำคัญ
เพราะไม่มีช่วงเวลาไหนจะสำคัญไปกว่านี้
นั่นไงล่ะ โอ๊ย มันน้ำลายไหลใส่ผม
ตรงนี้เป็น… นี่เป็นที่ของมัน
นี่โซฟาของมันครับ
หนักตั้ง 50 กิโลกรัมแต่ดันชอบมานอนบนตัก เหมือนมันหนักแค่สองกิโลกรัม…
แม่ผมเลยต้องดูดฝุ่นตลอด
แม่ทำกับข้าวให้ ไอ้ผมก็สบายเลยล่ะ
นี่แหละข้อดี…
ข้อดีสำคัญ
แม่คงอยากให้ผมกลับไปตั้งแต่สัปดาห์ก่อนๆ
พวกเขาเก็บถ้วยของคุณไว้บ้างไหม
ผมมีอยู่บ้าง เหมือนจะอยู่ที่ชั้นล่าง
- ไม่รู้สิ แม่ครับ - อะไร
แม่มี… มันอยู่ไหนอ่ะ… ของเก่าๆ เกี่ยวกับกอล์ฟอยู่ชั้นล่างไหม
ข้างล่างนั่นเหมือนพีจีเอซูเปอร์สโตร์เลยล่ะ
ส่วนถ้วยสกอตติชก็อยู่ที่ไหนสักแห่งในโลกนี้
แต่ที่ไหนก็ไม่รู้นะ
(นอร์ทเบอร์วิก) (สกอตแลนด์)
คริส ก็อตเทอรัปเปิดตัวให้โลกรู้จัก ที่การแข่งสกอตติชโอเพ่น
เขาอยู่ที่ต่างแดน
และคนที่เขาแข่งด้วยนั้น
จะบอกว่าเป็นทุกคนในทีมไรเดอร์คัพยุโรปก็ได้
มันแบบ "หืม เดี๋ยวนะ
ดูๆ ไปเขาก็เหมาะเลยนะเนี่ย"
คริส ก็อตเทอรัปเคยเป็นแชมป์ ในพีจีเอทัวร์หนึ่งรายการ
เขากำลังนำพวกรุ่นใหญ่อยู่หนึ่งช็อต
ทั้งแม็คอิลรอย ฟิตซ์แพทริกและโรส
ตอนนี้เขาอยู่ในจุดที่ดีมาก
โอ้ว้าว!
ช็อตนี้ของก็อตเทอรัปสวยมาก
นี่คือโอกาสสำคัญยิ่งของคริส ก็อตเทอรัป
ลงกลางหลุมเลยล่ะครับ
ปีที่แล้วเขาได้แชมป์ที่เมอร์เทิลบีช แต่นี่เรื่องใหญ่ อาจพลิกอาชีพเขาเลย
ชัยชนะมันก็เรื่องหนึ่ง
แต่การที่เขาพิชิตพวกยุโรป บนแผ่นดินของตัวเองแบบขาดลอย
นั่นจะทำให้เขาเป็นตัวเต็ง ที่อาจถูกเลือกเข้าทีมไรเดอร์คัพ
เขาจะต้องชนกับแม็คอิลรอย จะต้องสู้ตัวต่อตัวในรอบสุดท้าย
ลงหลุมเลยนะ!
และวงการกอล์ฟก็มีดาวรุ่งคนใหม่
เมื่อต้นสัปดาห์คุณอาจจะจำชื่อของเขาไม่ได้
แต่ตอนนี้คุณจะไม่มีวันลืมแน่
ผมคุมสติไว้ได้ดี มันเป็นการออกรอบที่สนุกมาก
น้ำเสียงคุณสั่นเครือจังเลย เพราะอะไรคะ
ผมไม่รู้จะห้ามไม่ให้มันสั่นได้ไหม แต่ว่าทุกๆ คนที่บ้าน…
ไม่รู้สิครับ แต่มันวิเศษสุดๆ เลย
ผมเป็นคนนิวเจอร์ซีย์
ในเรื่องของกอล์ฟ ที่นี่ไม่ใช่เมกกะ ของพีจีเอทัวร์หรือกอล์ฟอาชีพ
มันดีที่ผมสามารถแบกรับหน้าที่นี้
ด้วยการเล่นให้ดีและเป็นตัวแทน ของนิวเจอร์ซีย์และภาคตะวันออกเฉียงเหนือ
คริส ก็อตเทอรัปจัดว่าเป็นสีสันใหม่ๆ
ของพีจีเอทัวร์
ถึงจะมาช้า แต่ว่าเขาเป็นหนุ่มเจอร์ซีย์ชอร์
แล้วในพีจีเอทัวร์นี่ เคยมีหนุ่มเจอร์ซีย์ชอร์ซะที่ไหนกัน
คริส ก็อตเทอรัปเพิ่งเข้าวงการมา ตอนเขามาก็เข้าช่วงปลายปีแล้ว
ผมสนใจที่เขาเรียนที่รัตเกอร์ส ผมเล่นที่เซนต์จอห์น
เราเคยอยู่ในบิ๊กอีสต์ด้วยกัน ผมเคยไปแข่งรายการรัตเกอร์ส
พรสวรรค์เขาสูงทีเดียว เขาตีได้ไกลมาก
ช็อตรอบกรีนก็เยี่ยม
เมื่อตอนต้นปีเขาอยู่นอกสายตาของเรา
แล้วเขาก็ชนะสกอตติชโอเพ่น แถมเล่นได้ดีมากที่บริติชโอเพ่น
มันสร้างความมั่นใจให้ผมสุดๆ
ที่ผมสามารถแข่งขันกับ นักกอล์ฟมือหนึ่งของโลกได้บนเวทีใหญ่
แล้วคีแกนก็บอกเมื่อสองสามสัปดาห์ก่อนว่า
ผมต้องออกไปเล่นให้หมดข้อกังขา
(จูปิเตอร์) (ฟลอริดา)
คีแกนกำลังมองหาคนที่มีหลายอย่างคล้ายกับเขา
คนที่มีความแกร่งแบบภาคตะวันออกเฉียงเหนือ
คนที่มีปมด้อยแบบเดียวกันกับเขา
คนที่ถูกทีมไรเดอร์คัพมองข้ามมาหลายปี
คาเมรอน ยังเป็นเชื้อไขโปรกอล์ฟดัง ในแถบตอนเหนือของนิวยอร์ก
ที่เวสต์เชสเตอร์เคาน์ตี
พวกเขาเหมือนจะถูกเรียกว่า ตระกูลสูงศักดิ์แห่งวงการกอล์ฟ
ผมจะพัตต์พร้อมดื่มกาแฟไปด้วย
ให้ตาย ได้ถ่ายไว้หรือเปล่า
ผมเป็นลูกชายหัวหน้าโปรกอล์ฟพีจีเอ
ที่นิวยอร์ก สลีปปีฮอลโลว์คันทรีคลับ
ฉะนั้นครอบครัวผมอยู่ในวงการอยู่แล้ว
และตอนที่ถูกพากลับบ้านจากโรงพยาบาล
ผมก็ถูกจับใส่รถกอล์ฟ ผมคลุกคลีกับมันมาตลอด
แค่ปี 2012 ปีเดียว คาเมรอน ยังก็มีถ้วยแชมป์เต็มหิ้ง
การติดทีมไรเดอร์คัพ คือสิ่งที่ผมหมายมั่นปั้นมือมาตลอด
ตั้งแต่ตอนที่ผมอยู่ม.ปลายและมีการประกาศว่า
การแข่งจะมีขึ้นที่เบธเพจ
ผมชอบที่นั่นมากตั้งแต่ยังเล็กๆ แล้ว
ตอนยังเด็ก ผมได้ไปดูการแข่งยูเอสโอเพ่นที่นั่น
แล้วการแข่งของรัฐเราก็จัดที่นั่นทุกปี
(ปี 2012)
คาเมรอน ยังชนะรายการสมัครเล่น ทุกงานที่มีในนิวยอร์ก
ตอนที่เขายังเด็กๆ
เขาทำสถิติสนามเบธเพจแบล็กตอนแข่งระดับรัฐ
ลูกไหลเร็วมาก
จริงๆ ผมเห็นความคล้ายคลึง ระหว่างคาเมรอนกับผม
คาเมรอนลงสนามโดยมีเป้าหมาย
เขาจะแค่ทำเป้าหมายให้สำเร็จแล้วกลับ เขาไม่ได้ไปเพื่อเข้าสังคม
และนั่นอาจเป็นอุปสรรค ที่ทำให้เขาไม่ติดทีมในปีอื่นๆ
ปี 2023 เขาข้ามผมไปเลย ทั้งที่คะแนนผมอยู่เป็นที่เก้า
แคม ไง ขอบคุณที่รับสายนะ
จากสถานการณ์ตอนนี้ ฉันคิดว่าเราควรจะทำแบบนี้
ตอนนั้นผมรู้สึกแย่มาก
รู้สึกไม่ดีเลยที่ไม่ได้อยู่ในทีม
ก็เหมือนกันกับคีแกน เขาน่าจะอยู่ลำดับที่ 11 หรือ 12
ตอนนั้นมันเจ็บปวด แต่พอมองย้อนกลับไป
ผมเล่นได้โอเค แต่ก็ไม่มีอะไรพิเศษ
เรื่องของคาเมรอน ยังมันน่าเหลือเชื่อ
ช่วงต้นฤดูกาลของเขา จะบอกว่าไม่ค่อยดียังน้อยไป
จาก 11 รายการเขาตกรอบไปหกเลยมั้ง
ซึ่งในปีไรเดอร์คัพ แบบนั้นมันไม่พอ
แต่แล้วเขาก็เริ่มจับทางได้
(วินด์แฮมแชมเปียนชิพ) (เซดจ์ฟิลด์คันทรีคลับ)
คาเมรอน ยังคว้าแชมป์วินด์แฮม ประจำปี 2025 ด้วยสถิติใหม่ครับ
ชัยชนะแรกของเขาในพีจีเอทัวร์ หลังจากจบเป็นที่สองมาเจ็ดครั้ง
ผมต้องไปไหน ผมไม่เคยทำงี้มาก่อน
ยินดีด้วย
คีแกนโทรหาผมหลังจบวินด์แฮม
และบอกว่า "นี่พวก นายเล่นได้ดีมาก
แต่ฉันอยากจะเห็นมากกว่านี้"
มันเป็นโอกาสครั้งเดียวในชีวิต
ที่จะได้เป็นตัวแทนประเทศในรัฐบ้านเกิด
ในสนามที่ผมเคยมีความหลัง
เขารู้จักสนามนี้แบบทะลุปรุโปร่ง
ถ้าเกิดเขาคุยกันว่า "เราจะเอาคาเมรอน ยังมาดีไหม"
เรื่องที่จะทำให้เขากลายเป็นตัวเต็งอันดับหนึ่ง
ก็คือความคุ้นเคยกับสถานที่นี่แหละ
ใกล้ถึงทัวร์แชมเปียนชิพแล้ว
งานนี้เป็นโอกาสสำคัญ ที่ผมจะทำให้สถานะตัวเองมั่นคง
และติดทีมไรเดอร์คัพแน่ๆ
การติดทีมนั้นจะเป็นความสำเร็จ ที่ยิ่งใหญ่ที่สุดในชีวิตการเล่นของผม
(แอตแลนตา) (จอร์เจีย)
ขอต้อนรับกลับสู่ทัวร์แชมเปียนชิพที่อีสต์เลกอีกครั้ง
เราอยู่แอตแลนตา ที่ทัวร์แชมเปียนชิพ โอกาสสุดท้ายในการติดทีมไรเดอร์คัพ
ในฝั่งอเมริกัน มีหกคนที่รู้แล้วว่า เขาจะได้อยู่ในทีมแน่นอน
แล้วในวันอังคารนี้ กัปตันจะต้องเลือกมาอีกหกคน
ฉะนั้นสัปดาห์นี้ คีแกน แบรดลีย์มีหลายอย่างต้องคิด
มันเลือกยากมากครับ เราจะทำให้ดีที่สุดเท่าที่ทำได้
และคนก็จะถกเถียงกันเพราะบางตัวเลือกแน่ๆ
มันมีคนที่ผมรู้สึกว่าทำได้ดีพอที่จะอยู่ในทีม
จัสติน โทมัสและคอลลิน โมริคาวะ
ผมคิดว่าเราจะสบายใจได้ ก็ต่อเมื่อได้รับสายนั่นแหละ
และมันก็มีคนอื่นๆ ที่ยังไม่แน่นอนว่าจะถูกเลือกไหม
เรากำลังมองหาคนที่เรารู้ว่ารับมือสถานการณ์ได้
รับมือความกดดันของไรเดอร์คัพได้
(เดาตัวเลือกกัปตัน)
และสถานการณ์ของปีนี้มันพิเศษ เพราะคีแกน แบรดลีย์คือหนึ่งในตัวเลือก
ที่คีแกนต้องคิดว่าจะเลือกไหม
คุณบอกว่านี่เป็นการตัดสินใจที่ยากที่สุดในชีวิต
นี่หมายถึงโอกาสที่คุณจะเลือกตัวเองด้วยไหม
ครับ
เมื่อกัปตันต้องทำให้ตัวเองประทับใจด้วย
เมื่อนั้นสถานการณ์ก็จะน่าสนใจสุดๆ
มันแปลกมากๆ เลยล่ะครับ ที่ต้องมาคิด… แบบว่า…
เราเลือกคนอื่นๆ แล้วก็ต้องคิดว่า จะเลือกตัวเองไหม มันบ้าบอสุดๆ
(แพทริก แคนท์เลย์) (ไรเดอร์คัพอเมริกา ลำดับที่ 15)
แซม เบิร์นส์, คาเมรอน ยัง, ไบรอัน ฮาร์แมน
เบน กริฟฟินเป็นดาวรุ่งพุ่งแรงในพีจีเอทัวร์ปีนี้
แมเวอริก แม็คนีลี่ ชื่อของเขาเหมือนจะหลุดไปแล้ว
แต่แล้วเขาก็ใช้ฝีมือพาตัวเองกลับมา โดยเป็นที่สามที่บีเอ็มดับเบิลยูสัปดาห์ก่อน
เขาก็ยังลุ่มๆ ดอนๆ เหมือนกัน
ตอนนี้เหลือสองที่นั่งแต่มีคนห้าหกคน
ผมคิดว่าคริส ก็อตเทอรัป ต้องทำอะไรพิเศษๆ ให้ได้ที่อีสต์เลก
ถึงจะได้เป็นตัวเต็งจริงๆ สำหรับสองที่นั่งสุดท้ายนั่น
(เลือกก็อตเทอรัป และเราจะเรียกเขาว่าคุณเบธเพจ)
ดูนี่สิ มีกบอยู่ในรถ
มันอาจช่วยนำโชคมาให้
ต้องมีความหมายแน่
พลังบวกน่ะฉันเอาหมดแหละ
อืม ฉันว่านั่น…
เป็นลางดี
ครับ ทีมยุโรปน่ะน่าสนใจทีเดียว
แกนหลักน่ะดูเหมือนจะเป็นหน้าเดิม
อาจเป็น 11 จาก 12 คนของทีมเมื่อปี 2023
แน่นอนว่ามีรอรี่ แม็คอิลรอย
จัสติน โรสที่เพิ่งได้แชมป์เมื่อสองสัปดาห์ก่อน
จัสติน โรสคว้าแชมป์เฟดเอ็กซ์เซนต์จู๊ดได้สำเร็จ
ทีมยุโรปอยู่ในช่วงฟอร์มดีกันหมด ยกเว้นแค่ทอมมี ฟลีตวู้ด
ที่ยังพยายามคว้าถ้วยพีจีเอทัวร์ถ้วยแรกอยู่
และนี่คือโอกาสสุดท้ายของเขาในปีนี้
นอกจากนี่จะเป็นรายการใหญ่
ถ้าได้แชมป์ที่นี่เป็นที่แรก มันจะยอดที่สุดเลยไหมครับ
ผมคิดว่านี่… ผมว่าจะต้องสนุกแน่ ถ้าผมได้แชมป์สัปดาห์นี้
แล้วก็ได้ถ้วยเฟดเอ็กซ์คัพด้วย
แบบนั้นคงจะสนุกแน่ แต่ไม่ครับ ผมไม่ใช่คนช่างเลือก
(สามสัปดาห์ก่อน)
(ดูไบ) (สหรัฐอาหรับเอมิเรตส์)
(สถาบันทอมมี ฟลีตวู้ด) (เยเมย์ราห์กอล์ฟเอสเตต)
(ทีเอฟเอ) (สถาบันทอมมี ฟลีตวู้ด)
เหลือสี่สโตรก
เมื่อกี้เพิ่งตีเวดจ์ล่ะ
ชอบเลย
ตอนนี้เราอาศัยอยู่ที่ดูไบ
เราเปิดสถาบันสอนที่นี่
และเราก็รู้สึกว่านี่คือโอกาสให้เราย้ายที่อยู่
เราอยู่แต่ในอังกฤษมาตลอด
และเราเปิดกว้างกับความคิดที่ว่า
เราจะลองดู เราจะย้ายไปดูไบ
ให้ลูกๆ ไปเข้าเรียน เปิดสถาบันสอน
นี่ก็สี่ปีแล้วล่ะ เรายังอยู่ที่นี่ และมันก็วิเศษมากๆ เลย
ดูไม่ดีเลยนะนั่น
ก็สวยออก
ผมเพิ่งจ้างเขามาเป็นผอ.ฝ่ายสมรรถนะการเล่น
เพราะงั้น… เขาจะพยายามช่วยผมเต็มที่
ทอมมี ฟลีตวู้ดเป็นนักกอล์ฟรุ่นเยาวชน มือหนึ่งของอังกฤษ
เขามาเล่นอาชีพในปี 2010
เขาไม่เพียงแต่ความแชมป์ยูโรเปียนทัวร์ได้
แต่เขายังเคยช่วยเก็บแต้มให้ทีมไรเดอร์คัพยุโรป
ทุกคนรู้ดีว่าทอมมี ฟลีตวู้ดเก่งกาจแค่ไหน
แล้วไหงเขาถึงไม่เคยได้แชมป์พีจีเอทัวร์
ทอมมี ฟลีตวู้ด ต่อไปเขายังมีโอกาสอีกเยอะ
เขาคงจะรู้สึกห่อเหี่ยวอยู่บ้าง
วันนี้ ดีที่สุดที่เขาทำได้คือที่สอง
ผมได้รองแชมป์รายการใหญ่ เป็นครั้งที่สอง ซึ่งก็ดีครับ
ผมกำลังไปถูกทางแล้ว
หวังว่าสักวันหนึ่งเวลาของผมจะมาถึง
ฟลีตวู้ดครับ
ถ้าไม่ลง เขาก็ต้องไปเล่นเพลย์ออฟ
โอ๊ย ให้ตายสิ
ทอมมี ฟลีตวู้ดคงใจสลายสุดๆ
มันยากที่จะเข้าใจได้ในหลายๆ แง่
มันรู้สึกหนักอึ้งหรือเปล่าครับ ที่ต้องคว้าถ้วยพีจีเอทัวร์ถ้วยแรกให้ได้
แน่นอน หลายคนพูดกันเรื่องนั้น ผมคิดว่า…
ผมคงดีใจถ้าคว้าแชมป์สำเร็จในวันนี้
ต้องสู้กันต่อไป ตอนที่มันเป็นจริง มันคงจะหอมหวานน่าดู
ตอนนี้ทอมมี ฟลีตวู้ดอยู่ห่างจากหลุมเจ็ดฟุต
จะพัตต์เดียวลงต่อเนื่องเป็นหลุมที่หกไหม
- โอ๊ยตายแล้ว - พัตต์ได้แย่มาก
ไม่อยากจะเชื่อ
ตอนนี้คงมีแฟนๆ ทอมมี ฟลีตวู้ดจำนวนมาก
ที่รู้สึกผิดหวังแบบสุดๆ
การมองโลกในแง่ดีของคุณ คือสิ่งที่แฟนๆ ยังชื่นชมไม่เปลี่ยน
คุณเอาความคิดบวกมาจากไหน และมันผลักดันคุณไปต่อยังไง
ตราบใดที่ยังมีพวกเขาอยู่ด้วย มีพวกเขาอยู่ข้างๆ
มันก็ยังมองหาเรื่องดีๆ ได้ครับ
ทอมมีพ่ายแพ้แบบน่าเจ็บปวดหลายครั้ง
ตลอดกระบวนการนั้น ผมส่งข้อความหาเขาหลายครั้ง
บอกว่าการได้เจอกับเรื่องแบบนั้นน่ะ
การได้เรียนรู้จากสิ่งที่เราทำได้ดีและไม่ดี
มันเป็นสิ่งที่แกร่งมากๆ ขอแค่รู้จักมองจากมุมที่ถูกต้อง
ผมรู้ดีว่าคนกำลังพูดกันว่า ผมยังไม่ชนะพีจีเอทัวร์เลย
ทั้งที่มีโอกาส แต่กลับทำไม่เคยสำเร็จ
ผมรู้เรื่องพวกนั้นดี
แต่บางอย่างเมื่อเกิดขึ้นแล้ว เราก็ทำอะไรไม่ได้
ได้แค่รับมือสิ่งที่จะเกิดขึ้นต่อจากนั้น
มันยาก แต่คุณต้องบังคับจิตใจตัวเอง
ให้ยอมรับผลที่เกิดและเดินหน้าต่อไป
แน่นอน มันมีบางครั้ง ที่เราหวังว่าผลจะเป็นอีกแบบ
แต่ฤดูกาลนี้ พ่อเข้าใกล้มากๆ
พ่อจะเชื่อในตัวเองเสมอ ว่าพ่อเป็นแชมป์พีจีเอทัวร์ได้
และฝันนั้นก็ดูใกล้ความจริงสุดๆ แล้ว
เมฆครึ้มยังคงปกคลุมเมืองแอตแลนตา
เราขอสวัสดีตอนเช้าจากอีสต์เลก
และจากรอบที่สองของทัวร์แชมเปียนชิพ
เพื่อชิงถ้วยเฟดเอ็กซ์คัพ
จาก 232 หลา เบน กริฟฟิน
โอ้โฮ ตีได้สวย
อีกคนที่หวังจะติดทีมไรเดอร์คัพ
หลุมที่ 12 ช็อตที่สองของแม็คนีลี่
เมื่อวานเขาออกตัวช้า เขากำลังพยายามจะกู้เกม
คะแนนไรเดอร์คัพของแม็คนีลี่ตอนนี้คือที่สิบ
มีหลายคนเลยที่ในสัปดาห์นี้ พยายามเรียกความสนใจจากกัปตันแบรดลีย์
คาเมรอน ยังอยู่บนแฟร์เวย์ ระยะ 125 หลา
ตำแหน่งหลุมอยู่ตรงหน้าพอดีเลย
คีแกน แบรดลีย์ ช็อตนี้เพื่อห้าอันเดอร์พาร์
เยี่ยมยอด
สองสามวันมานี้เขาพัตต์ยาวลงหลายลูก แถมมีที่ลงสามลูกติดด้วย
อยากรู้จังว่าเขาคิดอะไรอยู่ในหัว
ต้องคิดเยอะแน่
อีกสองสามวันก็ต้องเลือกลูกทีมไรเดอร์คัพแล้ว
หลุม 14 ก็อตเทอรัปพยายามรักษาฟอร์มเก่งไว้
หลังจบรอบแรก เขาก็เริ่มเล่นได้ดีขึ้นมาเลย
ลูกโค้งช่วงท้ายครับ
วันนี้สกอร์เขาอยู่ที่หกอันเดอร์พาร์แล้ว
คริส ก็อตเทอรัปทำหกเบอร์ดี้ และไต่กระดานคะแนนขึ้นมา
ขณะเดียวกัน คาเมรอน ยังอยู่ที่ทีหลุม 11 พร้อมกับเหล็กเบอร์หก
ด้วยตำแหน่งของหลุมนี้ คุณต้องให้ลูกลอยข้ามไปและหวังให้มันหยุด
แบบนั้นเหรอ
แบบนั้นเลย
(หลุม 15)
ฟลีตวู้ดจะพัตต์ยาวเก็บเบอร์ดี้
โอกาสลงหลุมน้อยมาก แต่ไม่ลองไม่รู้
คุณว่าน้อยงั้นเหรอ
กระทบขอบหลังลงหลุม
นำอยู่สองช็อต ทอมมี ฟลีตวู้ด
นี่จะเป็นอาวุธชิ้นสำคัญของผู้เล่นยุโรป
ทีมยุโรปจะเป็นเต็งจ๋าที่การแข่งไรเดอร์คัพ
หลายรายการที่ทอมมีไปถึงรอบเพลย์ออฟ
แต่เขาก็ยังเก็บแชมป์ไม่ได้
อาจจะลงเนิน
ฉันว่าลมมันไปทางนี้แล้ว นายตามทันนะ
- อืม - เบามากๆ แต่ฉันว่าพอ
ฉันชอบ แบบนี้นายไม่ต้องตีแรง
นั่นแหละ
พูดถึงความผิดหวังของฟลีตวู้ดที่เมมฟิส
ความผิดหวังครั้งล่าสุด
เขาปล่อยโอกาสหลุดมือที่ทราเวลเลอร์ส
มันจะบ้าแค่ไหนกัน
ถ้าเกิดฟลีตวู้ดสามารถพิชิตทัวร์แชมเปียนชิพได้
นี่เป็นรายการสุดท้ายแล้ว เพราะงั้นเราต้องเริ่มต้นให้สวย
ช่วงแรกๆ ในชีวิตการเล่น
พอมาถึงช่วงท้ายฤดูกาล ผมมักจะล้ามากๆ
แล้วก็เริ่มเล่นแย่ ทัศนคติก็แย่ลงด้วย
เราจะเริ่มหงุดหงิด และเอาแต่รอให้ฤดูกาลมันสิ้นสุดลง
แล้วผมจำได้ ผมดูพวกสุดยอดผู้เล่น
พวกเขาดูพร้อมและสดชื่นตลอด ไปจนถึงตอนจบฤดูกาลเลย
ความเร็วยอดเยี่ยมครับ
ผมจำได้ พอเห็นพวกเขา ผมคิดว่า "ผมต้องฝึกเรื่องนั้น"
"ผมต้อง… ผมต้องเป็นแบบนั้นให้ได้"
ผมมุ่งมั่นที่จะเป็นนักกอล์ฟมือหนึ่งอยู่ตลอด
เยี่ยม ทอมมี!
สองรอบ 64 กับ 63 ช็อต
ฟลีตวู้ดกับเฮนลีย์เป็นผู้นำร่วมหลังผ่านมาครึ่งทาง
(กระดานผู้นำ) (ที่ 1 ร่วม ทอมมี ฟลีตวู้ด -13)
ผมพยายามงัดทุกอย่างที่มีมาใช้ในสัปดาห์นี้แล้ว
ถ้าคีแกนโทรมาบอกว่าผมติด มันจะบอกให้รู้ว่าเขาเชื่อในตัวผมสุดๆ
มันจะเป็นหน้าที่ที่ใหญ่หลวง
ผมต้องแข่งเพื่อคนทั้งประเทศ ที่กำลังเชียร์เราให้พิชิตพวกเขา
ผมหวังว่าผมจะเล่นได้ดีพอจนได้เข้าทีมนี้
(ผลลัพธ์ไม่ได้มาง่ายๆ แต่ต้องแลกด้วยความพยายาม)
เวลาคิดถึงไรเดอร์คัพและความยิ่งใหญ่ของมัน
การจะไม่มองมันเป็นเรื่องใหญ่เกินจริงน่ะยาก
แต่นั่นแหละ ผมพยายามทำให้ดีที่สุด
ผมไม่ได้เล่นแบบหวาดๆ ในช่วงสองสัปดาห์สุดท้ายเพื่อให้ติด
ตอนต้นปี ถ้าคุณบอกว่า "ไรเดอร์คัพ" ผมคงบอกว่า "ไม่มีทางหรอก"
"เว้นแต่ผมจะเล่นได้ดีสุดๆ" ซึ่งผมทำได้
ผมหวังว่าจะจบสัปดาห์นี้ได้แบบปังๆ
และมีโอกาส
ผมรู้สึกดีครับ รู้สึกว่าทุกอย่างขึ้นอยู่กับตัวเอง
และผมคิดว่าการจบสกอร์ได้ดี
มันจะช่วยปลดล็อกความคิด ที่ว่างานไหนผมก็ทำแบบนั้นได้
และมันก็เป็นสนามทดสอบที่ดีมากๆ
ถึงความแกร่งทางจิตใจที่เราจะนำมาสู่ทีม
ซึ่งเป็นสิ่งที่ย่อมสำคัญในรายการแข่งแบบทีม
เอาล่ะ
อ้อ แอร์ปิดอยู่
- ปิดอยู่ - ไม่นะ
ผมรู้สึกว่าผมมีหลายอย่างต้องพิสูจน์ ที่ทัวร์แชมเปียนชิพสัปดาห์นี้
ตอนนี้ในหัวของคีแกน คงมีอะไรเต็มไปหมด ผมแน่ใจ
แต่ผมรู้แค่ว่าผมจะต้องเล่นกอล์ฟขั้นสูง ให้ได้อย่างยอดเยี่ยมต่อไป
และพิสูจน์ให้คีแกนเห็นว่า เขาควรเลือกผมอย่างไม่ต้องสงสัย
- นี่อะไรอ่ะ - แมสก์แอลอีดี
คุณใส่เถอะ
ครับ ปกติแล้ว ดาน่ากับผม เวลาเราเล่นรอบเช้าจบ
ผมจะใส่…
หยุดพูดเล่นทีเถอะน่า
เราซื้อชุดฮาโลวีนมา
เวลาฉันแปะ ฉันดูเป็นงี้ไหมเนี่ย
- คือฉันน่ะ… - โอ๊ยตาย สว่างจ้า
(คู่หมั้นของเบน)
มันจะช่วยให้ผิวหน้าสว่างขึ้น
รู้ไหม วันนี้ตอนผมเล่นหลุม 12
ผมรู้สึกว่า "เฮ่ย ผิวหน้าฉันมันรู้สึกแปลกๆ แฮะ"
และผมรู้ว่า… พอจบรอบ ผมต้องมาแปะไอ้นี่
- ผมคิดถึงมันทั้งวัน - ถอดออกเถอะ คุณดูเพี้ยนเว่อร์
วันนี้ ถ่ายทอดสดรอบที่สามของทัวร์แชมเปียนชิพ
คำถามเดิมกลับมาอีกครั้ง นี่จะใช่สัปดาห์ของทอมมี ฟลีตวู้ดไหม
สัปดาห์สำคัญสำหรับทุกคน
โดยเฉพาะชายคนนี้ เบน กริฟฟิน ตอนนี้เจ็ดอันเดอร์ เขาคิดจะเปลี่ยนมัน
ถ้าได้แชมป์ที่นี่ก็เรื่องใหญ่
และแน่นอน จากนั้นจะมีรายการเล็กๆ ตอนปลายเดือนกันยายน ไรเดอร์คัพ
สัปดาห์นี้จะเป็นโอกาสสุดท้าย สำหรับบรรดาตัวเลือกกัปตัน
แคม ยัง ชื่อเขาก็ยังอยู่ในบทสนทนาไรเดอร์คัพ
แถมยังเป็นเบอร์ต้นๆ ในหลายหมวดหมู่
ที่สี่ด้านคะแนนเฉลี่ยในหลุมพาร์สี่
นั่นคือสิ่งที่กัปตันทีมไรเดอร์คัพอยากได้
(หลุม 6)
และนี่ก็กัปตันครับ
เขาน่าจะต้องเก็บเบอร์ดี้ที่หลุมนี้ให้ได้
โดยเฉพาะวันนี้ เขาต้องใช้ทางลาดได้เพอร์เฟกต์แน่
- ลงไปเลย - ให้ตายสิ นี่แหละกัปตัน!
เขาต้องเลือกตัวเองแล้วล่ะ
เขาทำได้ไงกันน่ะนั่น
เขาเล่นกอล์ฟได้ระดับนี้ ทั้งที่ต้องตัดสินใจด้วย ยอดไปเลย
หน้าที่กัปตันมาเป็นอันดับหนึ่งสำหรับผม
ผมว่าผมแยกบทบาทกัปตัน ออกจากการเป็นผู้เล่นได้ดี
ตอนเล่นอยู่ในเชือก ผมไม่ใช่กัปตัน
ผมเป็นผู้เล่น
นี่คือที่ที่ผมจะปลีกตัวจากบทบาทนั้นของชีวิตได้
แบรดลีย์พยายามทำ 11 อันเดอร์
และทันทีที่ผมออกนอกเชือกกั้น ผมต้องกลับมาสวมบทกัปตัน
เขาเดินอย่างมั่นใจเลยล่ะครับ
คีแกน แบรดลีย์จะเดินอาดๆ แบบนั้น เวลาที่เขาเล่นได้ดี
ก้าวเท้าแบบกระฉับกระเฉงสุดๆ เลย
เบอร์ดี้จบรอบจากแบรดลีย์ เขาตีไป 63 ช็อต
ใช่ ลองไม่เลือกตัวเองดูสิ
จริงๆ นะ
(ที่ 2 ร่วม คีแกน แบรดลีย์)
แมเวอริก แม็คนีลี่ เพื่อเบอร์ดี้
ช็อตนี้ยากครับ จะให้ไลน์กับความเร็วเป๊ะมันไม่ง่าย
เลี้ยวซ้ายอย่างแรงตรงปากหลุม
เขาออกแรงเยอะไปหน่อย เร็วเกินไป ไลน์เลี้ยวเยอะไป
คริส ก็อตเทอรัปอยู่ที่หลุมหก ช็อตนี้เพื่อเบอร์ดี้
พัตต์เบาขึ้นเนินครับ ไม่ใช่สิ่งที่ใครจะอยากเจอที่หลุมหก
หลุมที่ง่ายที่สุดในสนาม แต่อาจเป็นสี่สโตรกในสกอร์การ์ด
(ที่ 9 ร่วม คริส ก็อตเทอรัป -8)
กลับไปที่หลุม 15
เขาอยู่ทางซ้ายของแท่นที เขาคงจะใช้ลมหนุน
ลูกลอยออกขวาครับ
- แย่จัง - ตกน้ำแหงเลย
- ไม่เฉียดด้วยซ้ำ - ไม่ ไปไม่ถึงฝั่งหรอก
ถึงจุดหนึ่งเขาจะต้องคิดว่า "จะไม่มีอะไรง่ายสำหรับฉันเลยเหรอ"
วงสวิงแย่ ลูกตกน้ำ ได้ดับเบิลโบกี้
แต่ไม่ว่าเราจะตีลูกแบบไหนก็ตาม
เราจะให้มันมาทำให้ช็อตต่อไปแย่ลงอีกไม่ได้
ฟลีตวู้ดตีจากบังเกอร์ครับ
หยุดนะ หยุด!
บ้าฉิบ
อุ๊ย อยู่ริมขอบเลย
ด้านขวาเป็นเนินชันมากและลูกก็ค้างอยู่อย่างนั้น
ผมคิดว่ายังไงมันก็ต้องไหลลงจากเนินชันนั่น
สถานการณ์เป็นใจเล็กๆ น้อยๆ แบบนั้น ผมรู้สึกเสมอว่ามันสำคัญ
ต้องซูฮกเขาเลยจริงๆ ที่เล่นช็อตที่สองได้ดุดันขนาดนั้น
ทั้งที่เพิ่งได้ดับเบิลโบกี้มา
ว้าว!
กู้เกมมันคือแบบนี้นี่แหละครับ
(ที่ 1 ร่วม ทอมมี ฟลีตวู้ด -15)
กู้เกมได้ดีสุดๆ ทั้งที่เพิ่งได้ดับเบิล
ให้ตาย ชมเท่าไรก็ไม่พอครับ
แต่นั่นก็คือสิ่งที่ทอมมีเป็นมาตลอด
ไม่ว่าไปรายการไหน เขาก็จะถูกถาม "คุณจะได้แชมป์เมื่อไหร่"
ผมขึ้นนำอีกแล้ว
มันมีหลายโอกาสที่ผมกลับทำพลาดไป
หรือคว้าแชมป์ไม่ได้ทั้งที่รู้สึกว่าทำได้
ทอมมีเป็นเพื่อนสนิทของผมในทัวร์ เขานิสัยดีสุดๆ เลย
ผมอยากให้ทอมมีชนะงานนี้ เขาผ่านอะไรมาเยอะมาก
แพ้แบบเจ็บปวดมาสองสามครั้ง เขาพร้อมมีช่วงเวลาสำคัญแล้ว
ผมรู้จักทอมมีมานานมาก
เขานิสัยดี แต่ผมคิดว่า เราต้องมีความเป็นนักฆ่าในตัว
และผมว่าเขามี
และการเล่นของเขาก็สุดยอด
เขากำลังแสดงให้เห็นอยู่ ตอนนี้ความสำเร็จมันยังมาไม่ถึงเขา
ผมอยู่ในจุดที่ทุกๆ คนอยากจะอยู่
ตอนเริ่มแข่งสัปดาห์นั้น
พลังงานผมดี สมาธิดี
ผมเล่นได้ดี ผมมาถึงตอนจบ ของฤดูกาลพีจีเอและรู้สึกดี
ผมตื่นเต้นและกังวล
มีทุกอาการที่ควรมีเวลามีสิทธิ์จะชนะ
วันนี้จะเป็นวันตัดสิน เหลืออีก 18 หลุมที่ต้องเล่น
แค่วันจบฤดูกาล ไม่มีอะไรน่าดูหรอก
- สู้ๆ คีกส์ คุณทำได้ - ลุยเลยคีกส์
สู้ๆ ทอมมี โชคดีนะ คุณทำได้แน่
เรื่องฟีลกู๊ดของรอบเพลย์ออฟ
ทอมมี ฟลีตวู้ด ตอนนี้เขานำอยู่สองสโตรก
ลุยเลยทอมมี!
หลุมที่หนึ่ง แมเวอริก แม็คนีลี่
เขาคนนี้อาจมีลุ้นไปไรเดอร์คัพ
แต่เห็นได้ชัดว่าเรื่องนั้นไม่ช่วย
ลูกเมื่อกี้เกือบออกนอกสนามแล้วครับ
กลับมาที่หลุมเก้า คริส ก็อตเทอรัปครับ
แรงสุดๆ เลย มันจะช่วยเขาส่งลูกลอยไปถึงธง
ว้าว ก็อตเทอรัปตีได้สวยมาก
ลุยเลยพวก!
คริส ก็อตเทอรัป วันนี้เขาได้สองเบอร์ดี้แล้ว
ขณะเดียวกันจุดนี้ครับ แคม ยังที่หลุม 13
ถึงเวลาที่เขาต้องเล่นแบบดุดันแล้ว
หวดสวย
ในบรรดาคนที่ลุ้นติดทีม แคม ยังดูจะมีภาษีที่สุด
ขอแค่พัตต์ให้ลงอีกสองสามหลุม
อุตส่าห์เป็นโอกาสทองสำหรับแคมแท้ๆ
คาเมรอน ยังพยายามเก็บพาร์ให้ได้
ผมแม่งพัตต์ไม่ลง
นั่นคือเรื่องเด่นประจำวันนี้สำหรับคาเมรอน ยัง
ฝีมือพัตต์ที่ยอดเยี่ยมมาตลอดปี กลับแป้กซะอย่างนั้น
และนั่นก็คือกัปตัน คนที่วันนี้จะมัวสนใจแคม ยังไม่ได้
ช็อตที่ต้องลงเท่านั้นของคีแกน แบรดลีย์
เป็นโบกี้ที่ผิดจังหวะจริงๆ
(หลุม 15)
ช็อตนี้เขาจะลังเลไม่ได้เป็นอันขาด
เขาจะต้องชัวร์ว่าตั้งใจจะทำอะไรกันแน่
โอ๊ยตาย
เหล่าตัวเต็งกำลังทยอยตกอันดับ
(หลุม 13)
ฟลีตวู้ด เพื่อทิ้งห่าง
โอ้โฮ เขาทำสิ่งที่จำเป็นได้ต่อเนื่อง
ต้องงี้สิทอมมี
นำสามช็อตแล้ว
(หลุม 18)
คาเมรอน ยัง เพื่อเบอร์ดี้ที่หลุม 18 และเพื่อจบรอบที่ 66 ช็อต
มันจะเพียงพอให้เขาถูกเลือกไปเบธเพจไหม
แต่ก็ไม่เสียหาย
ทอมมี ฟลีตวู้ดกำลังเดินไปที่หลุมที่ 72
เขานำอยู่สามช็อต
ถ้าคุณเป็นแฟนคลับทอมมี ฟลีตวู้ด
ลึกๆ ในใจคุณอาจจะคิดว่า
"ไม่ นี่มันจะดีเกินจริงไปแล้ว"
"มันจะมาเป็นจริงที่นี่ได้ไง"
ผมพลาดมาหลายครั้งหลายหน
ถ้าผมไม่ตีแย่ๆ ผิดเวลา
ผมก็จะต้องทำบางอย่างไม่ถูก
หรือไม่ก็มีใครสักคนทำอะไรบ้าๆ แล้วล้มผมได้
พอเราพลาดบ่อยซะขนาดนั้น ถึงมีแววชนะ เราก็ไม่รู้สึกอย่างนั้น
พระเจ้าช่วย!
ก็เหมือนกับคนปกติทั่วไป ผมผิดหวัง
ผมเศร้า ผมโกรธ
แต่ในขณะเดียวกัน ผมคิดว่าประสบการณ์มีไว้ให้เรียนรู้
และผมรู้ว่ามันไม่มีประโยชน์ ที่จะทำให้มันเป็นประสบการณ์แย่ๆ
เราต้องเรียนรู้จากทุกอย่าง และทำให้เต็มที่ต่อจากนั้น
- เยี่ยมทอมมี! - ทอมมี!
จัสติน โรส, เชน ลาวรี่ พวกเขาไม่ไปไหนเลยครับ
พวกเขาอยากเห็นตอนที่มันเป็นจริง
ลุยเลย!
ถ้าผมไม่ทำมือแบบนี้ก็จะทำแบบนี้
ผมแค่จับริมฝีปากไว้เพราะไม่งั้นผมปล่อยโฮแน่
ตอนนั้นผมตื้นตันใจสุดๆ
ทุกอย่างเริ่มชัดเจน
มันแบบ "ให้ตาย พ่อจะทำได้แล้วจริงๆ"
ฟิโน่ส่งไม้พัตต์ให้ผมตอนที่ผมเข้ากรีน
ผมก็อยากจะส่งยิ้มให้กันอะไรแบบนั้น
แต่สมาธิผมจดจ่ออยู่กับการปิดเกมนี้ให้ได้
บรรยากาศเริ่มก่อตัวสำหรับทอมมี ฟลีตวู้ด คนกำลังถอยออกไปแล้ว
การรอคอยที่ทรมานสิ้นสุดแล้วครับ!
ฟลีตวู้ด ในที่สุดก็ทำสำเร็จ เขาเป็นแชมป์เฟดเอ็กซ์คัพแล้ว!
ทอมมี!
ว่าไง โอเคไหม
พอได้กอดออสการ์… มันง่ายที่จะพูดว่า
"ต้องมีทัศนคติที่ดี พูดและทำสิ่งที่ถูก"
แต่เราก็อยากจะพิสูจน์เหมือนกันว่า สิ่งดีๆ มันต้องเกิดขึ้นแน่นอน
ที่ผมโชว์ให้เขาเห็นได้ มันช่างวิเศษและน่าตื้นตันจริงๆ
ทอมมี!
(กระดานผู้นำ) (ที่ 1 ทอมมี ฟลีตวู้ด -18)
(ปาล์มบีช) (ฟลอริดา)
พอเห็นผู้เล่นยุโรปฉลองให้กับ ตำแหน่งแชมป์ทัวร์ของทอมมี
เราก็อดคิดไม่ได้ว่าทีมนั้นแข็งสุดๆ
ในเรื่องการเลือกของกัปตัน
มันจะมีการตัดสินใจที่ทำให้บางคนใจสลาย
ฉันนึกไม่ออกเลยว่า คีแกน แบรดลีย์จะรู้สึกกดดันแค่ไหน
ย้อนกลับไปเมื่อกรกฎาคมปีก่อน ตอนที่เรามารับหน้าที่นี้
มันเหมือนเป็นเงาดำๆ ใหญ่ๆ
วนเวียนอยู่รอบเรา แบบว่า "เวลานั้นกำลังมา"
เราจะต้องเป็นคนที่โทรหาพวกเขา
และเราก็รู้ดีว่า เราเคยอยากเป็นส่วนหนึ่งของทีมแค่ไหน
(คีแกนไม่เห็นต้องตัดสินใจยาก) (คีแกนควรลงเล่น)
(ไม่มีเหตุผลให้ไม่ลง)
(เขาติดท็อป 12) (เขาควรลงไหม)
(คีแกน แบรดลีย์ควรอยู่ใน ทีมไรเดอร์คัพอเมริกา - ในฐานะกัปตัน!)
เราจะโทรหาแคม ยัง
ไงคีแกน
สวัสดีแคม เป็นไงบ้าง
ดีเลย นายล่ะ
ฉันสบายดี
ได้พักบ้างไหม เมื่อคืนเป็นไง
ดีนะ เราเพิ่งถึงปาล์มบีช ฟลอริดา
โอเคน้องชาย ฟังนะ
ฉันอยากให้นายมาร่วมทีมไรเดอร์คัพ
ได้ยินฉันไหมน่ะ
ได้ยิน แค่พูดอะไรไม่ออก
ฟังนะพวก ฉันปลื้มกับสไตล์การเล่นของนาย
ทั้งที่เจอกับแรงกดดัน
ที่เขาพูดก็คือ
การเป็นตัวเลือกของกัปตันหมายถึง เราต้องการนายมาอยู่ในทีมนี้
และผมคิดว่ามันมีความหมายมากๆ
ฉันเชื่อในตัวนาย เราเชื่อในตัวนายมากกว่าที่นายรู้
ฉันอยากให้นายมาและเป็นคาเมรอน ยัง
นั่นแหละที่เราอยากให้นายเป็น
อืม ซึ้งใจมากเลย คีแกน ขอบคุณมากๆ นะ
และ… ฉันตื่นเต้นสุดๆ อดใจรอไม่ไหวแล้ว
- มันแน่อยู่แล้ว - มันเจ๋งมากเลยที่ได้ยินแบบนั้น
ผมรู้สึกว่าสองสามเดือนก่อนหน้า ผมคงไม่ได้อยู่ในลิสต์ด้วยซ้ำ
การที่เขาโทรมา มันช่วยยืนยันคุณค่าในตัวผม
- คีแกน ขอบคุณมากนะ - โอเค ฉันจะติดต่อไป
- ดีเลย ขอบคุณมาก บาย - แล้วเจอกัน
เยี่ยมเลยเนอะ เขาอยากลงเล่นมานานแล้ว
- ฉันไม่เคยเห็นเขาพูดเยอะขนาดนั้น - ใช่!
- ฉันอยากรู้เต็มแก่แล้ว - ผมรู้
เราจะได้วางแผนชีวิตได้
ให้ทนรอนี่มันยาก มันแบบ… ให้มันรู้กันไปสักทีได้ไหม
มันเหมือนทุกๆ วินาที…
เราต่อเหรอ
อาจเป็นคนส่งอาหาร
- อ้อ อูเบอร์จริงด้วย - อ้อ
แพทริก ไงเพื่อน เป็นไงบ้าง
ฉันอยากเชิญนายมาเล่นทีมไรเดอร์คัพ
- ฮัลโหล - ไงแซม เบิร์นส์ เป็นไงบ้าง
ว่าไง ฉันสบายดี แล้วนายล่ะ
- เมื่อคืนได้นอนบ้างไหม - นายคิดว่าไงล่ะ
ฉันอยากให้นายมาร่วมทีมไรเดอร์คัพ
ว้าว
โว้ว
- โอเค ขอบคุณ - ขอบคุณ
- เยี่ยมเลย - คุณจะให้ฉันถือ…
คีแกน
สวัสดี เบน กริฟฟิน
- สบายดีไหม คีแกน แบรดลีย์ - นายล่ะเป็นไง
ผมสบายดี แค่วิตกมาสัก 15 ชั่วโมงได้แล้ว
- ฉันเคยผ่านมาก่อน - ผมรู้
ฉันรู้ว่าการรอสายมันทรมานแค่ไหน
- นายอยากเล่นในทีมไรเดอร์คัพไหม - แน่นอนอยู่แล้ว ให้ตายสิ
ฉันบรรยายไม่ถูกเลยว่า ฉันปลื้มการเล่นของนายในปีนี้แค่ไหน
ทีมไรเดอร์คัพอเมริกาน่ะ
ไม่มีทีมไหนในโลกจะเข้ายากเท่าทีมนี้แล้ว
และนายก็เล่นได้ยอดมากตลอดทั้งปี
ไร้ข้อกังขาเลย
ไม่เพียงแต่เราจะตื่นเต้นที่มีนายมาร่วมทีม
แต่นายจำเป็นต่อชัยชนะของทีมเรา
ขอบคุณมากๆ เลยนะที่เชื่อในตัวผม
ผมรอจะเป็นตัวแทนของอเมริกาไม่ไหวแล้ว
นับเป็นเกียรติจริงๆ
นายดีใจให้มากๆ เถอะ เพราะการที่นายเป็นตัวเลือกกัปตัน
แปลว่าพวกรองกัปตันต้องการนาย ผู้เล่นทุกคนต้องการนาย
ทีมของเรารู้สึกแบบนั้น
โอเค ไปลุยกันเลย ไปพิชิตรายการนี้กัน
- ยินดีด้วย - ขอบคุณมาก ขอบคุณจริงๆ
- ได้อยู่แล้ว บาย - บาย
- สำเร็จแล้ว - ต้องงี้สิ
บ้าสุดๆ เลย
โอเค
- แกคิดว่าไง เพน - เห็นชอบไหม
มันรู้สึกแปลกเพราะตอนที่โทรบอกข่าวดี
เราจะคิดถึงแต่ตอนที่โทรบอกข่าวร้าย
ผมพอใจกับการตัดสินใจของเรา
แต่ผมก็รู้สึกสงสารคนที่ไม่ติดทีม
(เจอร์ซีย์ชอร์) (นิวเจอร์ซีย์)
เรากำลังจะเข้านอนพอดีแล้วมือถือผมก็ดังขึ้นมา
และผมก็แบบ "คีแกน แบรดลีย์"
- ผมแบบ "ฉิบหาย" แบบ… - ฉันแบบ "ฉิบหาย"
(ลาสเวกัส) (เนวาดา)
เขาตรงไปตรงมาสุดๆ
แล้วพอคุยกันได้ 15 วินาที
เขาก็บอกว่า "เราอยากให้นายรู้ว่า เราจะไปในทิศทางใหม่"
ปฏิกิริยาแรกของผมคือผิดหวัง
มันเหมือนลูกโป่งพองลมถูกปล่อยลมออกจนแฟบ
ผมเป็นมือใหม่ การจะติดทีมครั้งแรกมันหินสุดๆ
ผลงานเราจะต้องปังมากๆ
ผมทำได้ก็จริง แต่ก็เห็นๆ อยู่ จากรอบเพลย์ออฟและที่บีเอ็มดับเบิลยู
ผมไม่สมควรจะได้อยู่ในทีมนั้นจริงๆ
ผมรู้สึกว่าผมทำเต็มที่แล้ว ผมทำทุกอย่างที่ทำได้แล้ว
- รักคุณนะ - ผมก็รักคุณ
การตัดสินใจของเขามันไร้ข้อกังขา
เพราะไม่มีใครอยากจะชนะไรเดอร์คัพ มากกว่าคีแกน แบรดลีย์แล้ว
ข่าวด่วนจากวงการกอล์ฟค่ะ
คีแกน แบรดลีย์จะไม่ลงเล่น ในทีมไรเดอร์คัพอเมริกา
เขาจะเป็นกัปตันอย่างเดียว
นี่เป็นโอกาสครั้งเดียวในชีวิต จะว่าไงดีล่ะ เชน
ไม่ใช่แค่สำหรับคีแกนเท่านั้น แต่กับพวกเราที่จะได้เห็นทุกอย่างที่ตามมาด้วย
มันจะเวิร์กไหม หรือจะไม่เวิร์ก ไอ้ที่คนกำลังฮือฮากัน
การตัดสินใจของคีแกน แบรดลีย์น่าปลื้มจริงๆ
เป็นการเสียสละโดยแท้
ผมล่ะนึกไม่ออกเลยว่าเขาต้องผ่านอะไรมาบ้าง
หลังจบทราเวลเลอร์ส ผมกะจะเล่น
ผมพยายามคิดว่าจะทำทั้งสองหน้าที่ยังไง
จากนั้นในรอบเพลย์ออฟ
มีหลายคนก้าวขึ้นมาและเล่นได้ดี
เราในฐานะกัปตัน เราพูดกันไม่หยุด ว่าทุกคนดูยอดเยี่ยมแค่ไหน
และผมก็รู้สึกภูมิใจอย่างยิ่งยวด
ที่ได้เป็นผู้นำของทีมนี้
ผมเลยตัดสินใจว่าจะไม่เล่น
คีแกนคือหนึ่งในสุดยอดผู้เล่นของโลก
ถ้าคนอื่นเป็นกัปตัน เขาก็ได้เล่นในทีมอยู่แล้ว
และเขายอมรับมันได้เป็นอย่างดี
เขาเป็นกัปตันที่เพอร์เฟกต์ สำหรับไรเดอร์คัพครั้งนี้
เขาสร้างความคึกคักให้กับภูมิภาคนั้น ได้มากกว่านักกอล์ฟคนไหนๆ
เขาต้องเสียสละเยอะมาก และผมก็เห็นใจเขามากๆ
แต่… ตอนนี้เราพร้อมแล้วที่จะออกไปสู้เพื่อคีแกน
เพื่อชาติ และเพื่อกันและกัน
(ตอนต่อไป…)
นี่คือทีมที่ดีที่สุดในโลก ณ ตอนนี้
นี่คือเวลาของเรา
สิ่งที่พวกเขาทุ่มเทมาชั่วชีวิตนำมาสู่ช่วงเวลานี้
ให้ตายเถอะ
ต้องชนะให้ได้นะ!
ขอต้อนรับสู่บรรยากาศที่หาในเกมอื่นไม่ได้
- ทีเปิดการแข่งไรเดอร์คัพ - สู้เขา!
ความตึงเครียดอาจพุ่งพรวดตอนไหนก็ได้
- ไอ้ห่วย! - เชน!
- โว้ว! - มีเรื่องกันแล้ว
พวกเขาไม่มีที่ให้หนี ไม่มีที่ให้ซ่อน
เราทำได้
ขอเสียงอีก เสียงโดนกลบหมดแล้ว เร็วเข้า!
- ศึกนี้มีถ้วยเป็นเดิมพัน - เป็นศึกใหญ่แน่นอน
นี่จะเป็นไรเดอร์คัพครั้งที่ยิ่งใหญ่ที่สุด
คำบรรยายโดย วรพล ถาวรวรานนท์ ยิ่งใหญ่ที่สุด